KÄSKKIRI

	05.01.2026 nr 4-3.1/1	

Riigihankes „Tallinna rahvusvahelise brändistrateegia ja tegevuskava arendamise nõustamisteenus“ pakkumuste vastavaks tunnistamine ja tagasilükkamine ning pakkumuse edukaks tunnistamine	

Riigihangete seaduse § 114 lg 1 ja 2 ja § 117 lg 1 alusel ning Tallinna Strateegiakeskuse linnakantsleri 18.08.2025 käskkirjaga nr 4-3.1/145 ja 27.11.2025 käskkirja lisaga nr 4-3.1/207 moodustatud riigihanke komisjoni 29.12.2025 koostatud protokollis tehtud ettepanekutest lähtudes ning kooskõlas riigihangete seaduse § 52 lg-ga 3 ning linnapea 03.12.2025 puhkusekäskkirja nr 0020-PUH/357 alusel	
1.	Tunnistan vastavaks pakkuja VELVET OÜ (registrikood 11016984) ja Dentsu Estonia AS (registrikood 10147276) ühiselt esitatud pakkumuse, kuna see vastab kõigile riigihanke alusdokumentides esitatud tingimustele.

2.	Tunnistan pakkuja Optimist Creative OÜ (registrikood 11683485) esitatud pakkumuse vastavaks, kuna selles ei esinenud sisulisi kõrvalekaldeid alusdokumentides toodud tingimustest riigihanke komisjoni koostatud protokollis toodud põhjustel.

3.	Lükkan tagasi pakkuja Redwall OÜ (registrikood 12233420) esitatud pakkumuse, kuna see ei vasta riigihanke alusdokumentides esitatud tingimustele riigihanke komisjoni protokollis toodud põhjustel. 

4.	Vastavaks tunnistatud pakkumused said hindamisel väärtuspunkte järgmiselt:

4.1 VELVET OÜ (registrikood 11016984) ja Dentsu Estonia AS (registrikood 10147276) ühiselt esitatud pakkumus sai väärtuspunkte kokku 99. Pakkumus sai kriteeriumi „Pakkumuse kogumaksumus“ eest 30 väärtuspunkti, kriteeriumi „Strateegiaplaani kontseptsioon“ eest 49 väärtuspunkti ja kriteeriumi „Eeldatav tegevuskava“ eest 20 väärtuspunkti.

4.2 Optimist Creative OÜ (11683485) pakkumus sai väärtuspunkte kokku 90,71. Pakkumus sai kriteeriumi „Pakkumuse kogumaksumus“ eest 20,71 väärtuspunkti, kriteeriumi „Strateegiaplaani kontseptsioon“ eest 50 väärtuspunkti ja kriteeriumi „Eeldatav tegevuskava“ eest 20 väärtuspunkti.

5.	Tunnistan edukaks VELVET OÜ (registrikood 11016984) ja Dentsu Estonia AS (registrikood 10147276) ühiselt esitatud pakkumuse, mis sai pakkumuste hindamise kriteeriumide kohaselt kõige rohkem väärtuspunkte (99) ning oli seega majanduslikult soodsaim pakkumus. 

6.	Riigihanke eest vastutaval isikul teha otsus teatavaks hiljemalt kolme tööpäeva jooksul käskkirja allkirjastamisest. 

7.	Käskkirja peale võib esitada riigihangete vaidlustuskomisjonile vaidlustuse vastavalt riigihangete seaduses § 185 ja § 189 sätestatud alustel ning korras.

(allkirjastatud digitaalselt)	
Raido Roop	
linna strateegiadirektor linnakantsleri ülesannetes